Educația – unul dintre principalele sectoare afectate de corupție în România, în condițiile în care sectorul are nevoie de resurse suplimentare, pentru întărirea oportunităților de muncă și reducerea sărăciei – Raport OCDE privind situația economică a României
Sistemul de educație din România este, alături de sănătate, achiziții publice și întreprinderile de stat, un sector major afectat de corupție, potrivit raportului Organizației pentru Cooperare și Dezvoltare Economică (OCDE) privind situația economiei românești – 2024, publicat marți. Iar acest risc al corupției este cu atât mai serios cu cât educația este privită drept o zonă-cheie pentru întărirea investițiilor, deoarece "o educație mai bună este cea mai sigură cale de întărire a oportunităților și de reducere a sărăciei", scrie Edupedu.ro.
- Cea mai recentă analiză "OECD Economic Survey – România 2024" subliniază importanța ca sprijinul pentru educație să fie întărit: în contextul în care "este nevoie de politici fiscale prudente pentru a asigura sustenabilitatea datoriei publice", există sectoare unde există obligații de investiții sporite, iar educația este unul dintre acestea (alături de sănătate sau angajamente militare).
De ce este important acest tip de investiție? "Pentru a fi pregătită în fața unor viitoare crize, România trebuie să-și întărească sistemul de protecție socială", iar "o educație mai bună este cea mai sigură cale de întărire a oportunităților și de reducere a sărăciei", arată documentul citat.
Analiza OCDE cu privire la situația economică a României atinge tema educației din mai multe perspective:
- Rolul pe care educația și reducerea decalajelor ce afectează zonele defavorizate îl joacă pentru întărirea forței de muncă și a calității acesteia
- Nevoia de întărire a calității educației financiare
- Riscul corupției
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank